חוק תיירות מרפא, התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2750, עמ' 964, 2018-07-29T00:00:00+03:00
חוק תיירות מרפא מסדיר את תחום תיירות המרפא בישראל. החוק קובע הסדרים הנוגעים לרישום סוכני תיירות מרפא, ולפעילותם, מאפשר נקיטת אמצעים משמעתיים נגד סוכני תיירות מרפא. ואוסר על תיווך לעניין תיירות מרפא בידי מי שאינו סוכן תיירות מרפא רשום. החוק קובע גם את חובות המוסד הרפואי שמטפל בתיירי מרפא,  תנאים לטיפול בתיירי מרפא, חובה לטיפול שוויוני בין מטופלים ישראלים לתיירי מרפא, וכן קובע את אחריות המוסד הרפואי כלפי תייר המרפא. החוק מסמיך את מנכ''ל משרד הבריאות להגביל את פעילות תיירות המרפא במוסדות רפואיים וכן מאפשר להטיל עיצום כספי על מוסד רפואי שמפר את הוראות החוק.